stanford-oval/wikipedia huggingface dataset:
חנוך בן אליהו
שירות בחיל הים > מלחמת ששת הימים

במהלך תקופת לימודיו בטכניון בתקופת ההמתנה, לפני פרוץ מלחמת ששת הימים, הוצב בן אליהו בבסיס נמל חיפה כקצין אחזקה של ספינות הדיג המגויסות.
ספינות הדיג שגויסו היו "שקמונה", של המכון לחקר ימים ואגמים בפיקודו של אלוף יוחאי בן נון, ו"גלים", ספינה קיבוץ מעגן מיכאל בפיקודו של יוסף דרור, ששימשה לנשיאת אמצעי לחימה וחזירים של שייטת 13. בגמר ההכנות הצטרף בן אליהו ל"שקמונה" ויצא איתה לים מספר ימים לפני פרוץ המלחמה במטרה לבצע תקיפה של נמל טרטוס בגזרת החוף הסורי. במהלך הלילה הראשון לא יצאו התקיפות בסוריה לפועל ולמחרת בוטלו לחלוטין והספינות המגויסות חזרו לנמל חיפה.
בהמשך המלחמה התלווה ליוחאי בן נון ולאלוף מאיר זורע לחיפוש אחרי יונתן זורע, שהיה טייס קרב בחיל האוויר, בנו של זורע שנפל עם מטוסו ברמת הגולן. בעת תקיפת שדה תעופה של דמשק.
שירות בחיל הים > גלריה

טקס סיום מחזור חובלים 12 עם הרמטכ"ל צבי צור ומפקד בה"ד יהודה בן-צור סרן בן אליהו ראשון מימין ביושבים.
על סיפון אח"י נגה (ק-22) בנמל זר.
בגשר אונית סוחר שנרכשה בהולנד בעת הפלגה סביב אפריקה לאילת שנעשתה 'אח"י בת גלים' הראשונה. אוקטובר 1967.
עם צוות המכונה של אח"י נגה (ק-22)
שירות בחיל הים > שייטת ספינות הטילים

בשנת 1968 סיים בן אליהו את לימודיו בפקולטה להנדסת מכונות בטכניון והוצב כקצין מכונה בפלגה הטכנית של שייטת ספינות הטילים. עיקרי העיסוק היו קליטת ספינות סער חדשות המגיעות לארץ לאחר בנייתן בשרבורג, הכשרת צוותי המכונה והסמכת צ'יפים. במסגרת זו ריכז את ביצוע שיפורים במנועי ספינות הטילים שסבלו ממחלת ילדות של סדיקת ראשי הצילינדרים במנועי ה'מייבך'. בן אליהו ריכז גם את המחקר לאיתור הסיבות לתקלה החוזרת. 

עם הקמת בסיס חיפה במבנה ארגוני חדש הפכה הפלגה הטכנית של שייטת 3 בפיקודו של רס"ן זאב בר זאב, ובכללה בן אליהו כקצין המכונה, לפלגה הטכנית של הבסיס. עיקר עיסוקיו המשיכו להיות עם ספינות הטילים. בין היתר ניהל את הכנות באוניות הסוחר לתדלוק ספינות שרבורג
שירות בחיל הים > יחידת הנצלה

בעת מלחמת ההתשה הוטבעו אניות חיל הים על ידי הקומנדו הימי המצרי ופיקוד חיל הים החליט על הקמת יחידת הנצלה ימית. משימת ההקמה הוטלה על מפקד בסיס חיפה אל"ם יצחק גזית וכללה אנשי מקצוע במילואים בפיקוד רס"ן (מיל) יצחק ברוקמן. בן אליהו היה איש הקבע היחידי בצוות ההקמה.
שירות בחיל הים > תפקידי מטה חיל הים

ענף הנדסה ימית - רס"ן בן אליהו עבר למטה בתפקיד ראש מדור מכונה, מרכז נושא תכנון מערכת הנעה בספינות סער 4, קליטת דבורים, וניהל את הקמת בית מלאכה למנועים במספנת חיל הים כולל בניית מתקן הרצת מנועים. זאת על פי התכנון המפורט שבוצע על ידי משרדי מהנדסים חיצוניים.
ענף ציוד /3  – בשנת 1971 הועלה בן אליהו לדרגת סא"ל כראש ענף התפעול של מחלקת ציוד, תפקיד זה דורש מעקב אחרי הפעלת כושר התיקונים וההספקה של חיל הים ומתן מענה לתקלות שוטפות. בשירותו בענף יזם בן אליהו ומיסד עריכת ביקורות מרוכזות של מחלקת ציוד, בכלי שיט ויחידות חיל הים.
שירות בחיל הים > פלגה טכנית

זירת ים סוף - בשנת 1972 הוצב בן אליהו לתפקיד ממפקד פלגת אחזקה במפקדת 'זירת ים סוף' שנמצאה בשארם א-שייח'. בין עיסוקיו היו שמירת הכושר הטכני של כלי השיט בזירה והכנות לקליטת ספינות הטילים סער 4 שנבנו במספנות ישראל ויועדו לשרת באזור ים סוף. פעילותו כלל השתתפות באפיון המעגן, בתי המלאכה לתיקונים, בית מלאכה לטילים ואחסון חלקי חילוף. בנוסף יזם בן אליהו ופיקח על ביצוע: מרכז טכנולוגיסטי זירתי, פתרון להחלפת מדחפים שנפגעו בספינות דבור על ידי צוללים בלא צורך בהספנה.
הערכה - על הכנות הזירה וביצוע תרגיל הנחיתה הגדול 'מדקדק' זכה בן אליהו למכתב הערכה ממפקד חיל הים אלוף בנימין תלם 8 באוגוסט 1973.
מלחמת יום כיפור – בן אליהו פיקד על פעילות הטכנית בתקופת המלחמה. ספינות טילים עוד לא היו בזירה. מערכות ירי טילים הותקנו על אניות מגויסות: הגוררת 'שי' ואניית הסוחר 'נהריה'.
ספינות דבור שנפגעו בקרבות הוחזרו לכשירות מבצעית. כולל החלפת מדחפים במעגנים אבו טור וראס סודר. כלי שיט של שייטת 13 קיבלו סיוע טכני. התקנת עמדה לתול"ר קרגו בדבורים וספירות מחץ של שייטת 13. בנתיבי מעבר בין האיים במפרץ סואץ הותקנו מחזירי הד מכ"ם שיוצרו בבתי המלאכה.
בתחילת שנת 1974 החלו ספינות סער 4 להגיע ל'זירת ים סוף'. ולאחר מכן סיים בן אליהו את תפקידו ועבר לבסיס חיפה.
פלגה טכנית של בסיס חיפה בשנים 1974 -1976 שימש כמפקד הפלגה הטכנית של בסיס חיפה. על תפקידו זה קיבל בן אליהו מכתב הערכה מראש מספן הציוד, אל"ם עקיבא פגי, 28 בפברואר 1975.
שירות בחיל הים > מספנת חיל הים

בשנת 1976 הועלה בן אליהו לדרגת אל"ם וקיבל פיקוד על מספנת חיל הים. בן המשימות המיוחדות שבוצעו על ידו בתקופה זו היו:
אפיון, תכנון והעברת המספנה למקומה החדש במערב נמל חיפה.
הערכות המספנה לתחזוקת צוללות מסדרת גל.
תיקון נזק גוף משמעותי באח"י גל שנחבטה בתחתית בעת צלילה. ייחודי בעולם
הקמת בית ספר לריתוך והקניית מקצוע לחיילים ולנוער שגויס ללא השכלה מקצועית
שירות בחיל הים > גלריה

עם מפקד חיל הים אלוף אברהם בוצר בעת קבלת דרגת סא"ל.
סא"ל בן אליהו בביקור באגם המר
סא"ל בן אליהו בביקור באגם המר.
סא"ל בן אליהו בביקור בחורבות כפר בסיני.
קבלת דרגת אל"ם מהרמטכ"ל מרדכי גור מימין. מפקד חיל הים מיכאל ברקאי משמאל.
מפקד חיל הים מיכאל ברקאי עומד מול אנשי מספנת חיל הים, יושב אל"ם בן אליהו, מפקד המספנה.
שירות בחיל הים > ראש מספן הציוד

בשנת 1979 הועלה בן אליהו לדרגת תא"ל וקיבל את תפקיד ראש מספן הציוד של חיל הים.
ייסוד והקמת מרכז שליטה טכנולוגיסטי מרכזי ( מטל"מ )
אפיון פרויקט הצוללות מסדרת דולפין, התקנת מערכות חילוץ לצוללות בהידרוצין., אפיון ומפרט טכני לספינות סער 4.5 מסדרת נושב, השלמת יצור וקליטת ספינות טילים זיוונית. 

מבצע הולנדי מעופף בלילה ספטמבר 1981 כתותאה מתקלה טכנית וחוסר תשומת לב רגעית, עלתה ספינת טילים אח"י געש (סער 3) שהייתה בדרכה לאילת על החוף הסעודי. חילוץ ספינה מהחוף נעשה בפיקודו הישיר של חנוך בן אליהו, באתר הגבורה ועל כך קיבל מכתב הערכה ממפקד חיל הים.

 מלחמת לבנון - במהלך שירותו בתפקיד זה פרצה מלחמת שלום הגליל ובן אליהו ניהל את כל פעילות הטכנית של חיל הים באותה עת. 

לאחר המלחמה המשיך בן אליהו בתפקיד ראש מספן הציוד ובין הנושאים עליהם פיקח נכללו. קליטת תותחי וולקן פלנקס, שיפורי הנחיה בטילי הרפון (טיל), אפיון טכני טיל ברק, אפיון בנייה וקליטת סירות מחץ לשייטת 13 'זהרון'. הכנסת נושא אמל"ח שייטת 13 למספנת חיל הים מיסוד מסלול קידום קצינים במערך הטכנו-לוגיסטי וגיבוש כלל המערך הטכנו-לוגיסטי בחיל הים.
שירות בחיל הים > תמונות

קבלת דרגת תא"ל מהרמטכ"ל רפאל איתן
תא"ל בן אליהו מארח אדמירל בריטי מימין אל"ם אורי הר ראש מחלקת תקציבים חיל הים.
מבצע הולנדי מעופף טרקטור מגיש את מתקן הדחיפה שתוכנן על ידי בן אליהו, לחרטום אח"י געש (סער 3) כדי לדחוף אותה מהחוף הסעודי.
ביקור בבירות במהלך מלחמת לבנון הראשונה 1982.
בן אליהו במרכז עם חיים שקד בשמאל וגבי נווה בימין מסיירים בביירות.
תא"ל בן אליהו יחד עם חיים שקד מבקרים במרינה בנמל ביירות.
תא"ל בן אליהו מארח אדמירל צי ארצות הברית.
תפקידים אזרחיים

מנהל נמל חיפה בשנת 1983 קיבל בן אליהו את תפקיד מנהל נמל חיפה ברשות הנמלים תפקיד אותו מילא עד שנת 1989.

ראש מנהל ביצוע פרויקטים ברשות הנמלים והרכבות בשנים 1989 - 1990
רכבת ישראל – בשנת 1990 קיבל תפקיד סמנכ"ל טכני ברכבת ישראל. בתפקיד זה נשאר עד שנת 1995.
ייעוץ הנדסי בשנת 1995 הקים בן אליהו חברה משפחתית לייעוץ הנדסי, ניהול פרויקטים וייצוג בארץ של חברות מחוץ לישראל בנושאים ימיים, נמלים ותחבורה
תמונות
בן אליהו מלווה את שר התחבורה עזר ויצמן בביקורו בנמל חיפה
בן אליהו כמנהל נמל חיפה בהרצאות לאורחים
נשיא המדינה חיים הרצוג מבקר בנמל חיפה
בן אליהו מארח את שמעון פרס בנמל חיפה
יום עיון לנושא איים מלאכותיים בישראל באוניברסיטת חיפה.
משפחתו

ב-9 בפברואר 1960 נישא בן אליהו לבחירת לבו כלילה לבית ליובושיץ שנעשתה מפקחת משרד החינוך לזוג נולדו 3 ילדים.
לקריאה נוספת

מייק אלדר שייטת 11 הקרב על הצל"ש, ספרית מעריב 1996, עמודים 29, 166, 175, 185 -197, 203, 207, 213, 239, 253.
איתן הבר, זאב שיף ודני אשר, המלחמה, הוצאת כנרת זמורה ביתן דביר הוצאה לאור, 2013, ע' 331.
מכתב הערכה לתא"ל חנוך בן אליהו על חילוץ ספינה מהחוף הסעודי, באתר הגבורה.
הערות שוליים

↑  רס"ן איצוך יצחק במכתב סיכום הפלגה 8 אוגוסט 1954, בתיק האישי בבית הספר לקציני ים עכו.
| --- | --- |
בקרת זהויות :  NLI: 987007600024805171  VIAF: 113145304381678570123   WorldCat (עם VIAF): 113145304381678570123
יחסי סודאן–פקיסטן

| יחסי סודאן–פקיסטן |
| --- | --- |
סודאן: פקיסטן


סודאן: פקיסטן
שטח (בקילומטר רבוע)
1,861,484: 796,095
אוכלוסייה
50,752,039: 252,259,078
תמ"ג (במיליוני דולרים)
109,327: 338,368
תמ"ג לנפש (בדולרים)
2,154: 1,341
משטר
רפובליקה פדרלית: רפובליקה אסלאמית פדרלית ודמוקרטיה פרלמנטרית

יחסי סודאן-פקיסטן הם היחסים בין הרפובליקה של סודאן לבין הרפובליקה האסלאמית של פקיסטן. מבחינת שתי הממשלות, היחסים בין המדינות הם לבביים, חמים וקרובים. פקיסטן וסודאן חולקים את אותה הדת וכן את אותו שלטון קולוניאלי בעבר. שתי המדינות הן חברות מלאות בארגון המדינות הבלתי-מזדהות והארגון לשיתוף פעולה אסלאמי.
היחסים בין המדינות התחזקו לאחר שסודאן הכריזה על תמיכתה בפקיסטן במלחמות הודו-פקיסטן. כמו כן, פקיסטן תומכת בסודאן בסוגיות הגבול שלה עם מצרים ודרום סודאן. פקיסטן תרמה רבות לשמירת השלום בסודאן, עם מעל 1,542 אנשי צוות ו-92 משקיפים במהלך מלחמת האזרחים הסודאנית השנייה.
אלא לפי מזכרי הבנות שונים, המדינות משתפות פעולה בתחומי החקלאות, הבריאות והחינוך. פקיסטן מסייעת לממשלת סודאן לפתח את מערכת החינוך במדינה. בנוסף, מעל 500 סטודנטים לומדים השכלה גבוהה באוניברסיטאות שונות בפקיסטן, מספר סטודנטים זה מהווה את מספר הסטודנטים הסודאנים הגדול ביותר במדינה זרה. סודאן העניקה סיוע צנוע במהלך רעידת האדמה בפקיסטן בשנת 2005 ובמהלך השיטפונות בשנת 2010. גם ממשלת פקיסטן נוהגת לשלוח סיוע לסודאן במהלך בצורות ורעב המוני במדינה.
ממשלת פקיסטן מחזיקה מספר בתי חולים באזורים המרוחקים של סודאן. בשנת 2009, טופלו בבתי חולים אלה מעל 1,500 חולים סודאנים. בשנת 2016, נפתחה אגודת פקיסטן-סודאן במטרה לקידום הזדמנויות המחקר בחינוך, החקלאות, הבריאות, העסקים, המסחר, התיירות והנוער הסודאן. אוכלוסיית הפקיסטנים בסודאן מוערכת בכ-2,000 בני אדם שרובם מפעילים עסקים קטנים במדינה.
שתי הממשלות מנהלות דיאלוגים קבועים במהלך ועידות ה-OIC (ארגון לשיתוף פעולה אסלאמי) על מנת לשפר את היציבות הפוליטית במזרח התיכון ובעולם האסלאמי. בשנת 2014, נשיא פקיסטן, ממנון חוסיין, הציע לקיים את החלק שלישי של ועידת השרים המשותפת של פקיסטן וסודאן על מנת להגביר את שיתוף הפעולה בענפי המסחר, הכלכלה והביטחון. בשנת 2016, נערך החלק הרביעי של ועידה זו.
ייצוג

סודאן מיוצגת בפקיסטן על ידי שגרירות שהיא מחזיקה באסלאמאבאד, בירת המדינה.
פקיסטן מיוצגת בסודאן על ידי שגרירות שהיא מחזיקה בחרטום, בירת המדינה.
יחסי לוב–תוניסיה

| יחסי לוב–תוניסיה |
| --- | --- |
לוב: תוניסיה


לוב: תוניסיה
שטח (בקילומטר רבוע)
1,759,540: 163,610
אוכלוסייה
7,400,489: 12,295,083
תמ"ג (במיליוני דולרים)
50,492: 48,530
תמ"ג לנפש (בדולרים)
6,823: 3,947
משטר
ממשלת מעבר: רפובליקה

יחסי לוב–תוניסיה הם ארוכי שנים בין שתי השכנות הצפון אפריקניות במגרב, בין לוב לבין תוניסיה.
בהיותן שתי מדינות המגרב הסמוכות עם מורשת ברברית וערבית, מערכת היחסים בין השניים ידידותית אך לעיתים קשה. ידוע כי לתוניסיה יש כמה סוגיות עם לוב, כולל הבדלים פוליטיים. עם זאת, שתי המדינות פיתחו קשר חזק, חלק מהקשר ההיסטורי הארוך והעשיר שלהן.
לוב מחזיקה בתוניסיה שגרירות בתוניס ואילו תוניסיה מחזיקה קונסוליה בטריפולי, שגרירות תוניסיה סגורה מאז 2015 בשל חששות ביטחוניים.
היסטוריה

מאז שקרתגו החלה להתרחב לים התיכון, החזיקה תוניסיה בשליטה על טריפוליטניה (צפון מערב לוב המודרנית) במשך מאות שנים תחת שושלות וממלכות שונות שהחזיקו את האזור בשליטתם. גם תוניסיה וגם לוב התאסלמו עם הכיבוש המוסלמי של המגרב ובהמשך הפכו לחלק מהאימפריה העות'מאנית. במהלך השלטון העות'מאני על האזור, תוניסיה הציגה השפעה רבה על טריפוליטניה כאשר היא מינתה את שליטי טריפולי שהיו נאמנים לחוסיינים בתוניס, היא יזמה מלחמות לגירוש מושלים לא רצויים מהשלטון, כמו מלחמת 1794 תחת שלטון חמודה פשה שמטרתה היה להחזיר את יוסף קרמנלי לפאשה של טריפולי. מערב לוב המשיכה לקיים קשרים תרבותיים וכלכליים עמוקים עם תוניסיה עד שהתחיל המרוץ לאפריקה כאשר צרפת ואיטליה קיבלו יחד שליטה על תוניסיה ולוב.
בשנות ה-50 של המאה ה-20, שתי המדינות זכו לעצמאות ויצרו קשרים ביניהם, תחת שלטון אידריס, מלך לוב ונשיא תוניסיה חביב בורגיבה.
מלחמת האזרחים בלוב

תוניסיה, שם החל האביב הערבי, אשר התפשט לימים ללוב והפיל את המשטרים של שתי המדינות; עם זאת, התסיסה הלובית בשנת 2011 יצאה מכלל שליטה לאחר מותו של מועמר קדאפי וגרמה לתסיסה הלובית השנייה, בה מאוחר יותר ניסו האיסלאמיסטים ההולכים וגדלים להשתלט עליה. תוניס נתפסה באמצע הסכסוך בלוב בין הנציגים המבוססים בטוברוק והקונגרס הלאומי המבוסס בטריפולי.
יחסי תוניסיה עם לוב התאפיינו כקשים, מאז סיעת תנועת אננדה של הממשלה התוניסאית התבררה כמי שאוהדת את האסלאמיסטים השולטים בטריפולי, ובכך גרמה למתיחות בין שתי המדינות. עם זאת, ממשלת תוניסיה מנסה להישאר נייטרלית בענייני מדינות אחרות במגרב.
עם זאת, תוניסיה תמכה בפיוס בין שתי סיעות ממשלתיות בלוב, לצד מצרים ואלג'יריה. תוניסיה גם שמרה על גבולותיה לפליטים לוביים שברחו מהמלחמה, וקיבלה למעלה משני מיליון אזרחי לוב למדינה בשנת 2015.
באוגוסט 2023, תוניסיה ולוב הגיעו להסכם שיתוף פעולה לשיתוף בקבלת המהגרים האפריקאים שמדרום לסהרה שנתקעו בגבול בין שתי המדינות..
גבול

שתי המדינות חולקות גבול לאורך 460 ק"מ, הנשמר על ידי ה-MoD התוניסאי כאזורי חיץ עם קואורדינטות מוגדרות, ונדרש אישור מיוחד בכניסה לאזורים אלה.
תוניסיה הקימה קו הגנה לאורך גבולותיה עם לוב, מחסום פיזי המורכב ממערכת מכשולים, כולל שקי חול המגנים על תעלות מלאות מים שנחפרו בעומק של כ-2 מטרים, מגדלי תצפית מוגבהים וגדרות. בסיוע גרמניה וארצות הברית, תוניסיה התקינה מעקב אבטחה אלקטרוני לאורך המכשול שהושלם, שמשתרע על כמעט מחצית מאורך הגבול, מערכת המעקב כוללת מערכות רכב אויבי בלתי מאויש (מל"ט) המשמשות להשלמת מעקב האבטחה מבוסס המצלמה. מערכת. המחצית הנותרת של הגבולות שמדרום לדהיבה מורכבת משטח עצום של דיונות חול אשר מנוטרות על ידי ה-GTS של הצבא התוניסאי (בצרפתית: "Groupement Territorial Saharien"), כוח צבאי המתמחה בסביבה הסהרית, הנתמך על ידי סיור אווירי.
יחסי מקסיקו – קוסטה ריקה

| יחסי מקסיקו – קוסטה ריקה |
| --- | --- |
מקסיקו: קוסטה ריקה


מקסיקו: קוסטה ריקה
שטח (בקילומטר רבוע)
1,964,375: 51,100
אוכלוסייה
131,133,866: 5,135,708
תמ"ג (במיליוני דולרים)
1,788,887: 86,498
תמ"ג לנפש (בדולרים)
13,642: 16,842
משטר
רפובליקה פדרלית: רפובליקה

יחסי מקסיקו–קוסטה ריקה הם היחסים הדיפלומטיים שבין המדינות המקסיקניות המאוחדות לבין רפובליקת קוסטה ריקה. היחסים בין שתי המדינות החלו במאה ה-19.
היסטוריה

מקסיקו וקוסטה ריקה הן שתי מדינות אמריקאיות לטיניות שחלקו היסטוריה משותפת בכך ששתי המדינות היו מושבות על ידי האימפריה הספרדית. במהלך הקולוניזציה הספרדית, קוסטה ריקה הייתה תחת תחום שיפוטה של מלכות המשנה של ספרד החדשה שמרכזה שכן במקסיקו סיטי.
בשנת 1821 מקסיקו זכתה בעצמאות מספרד וקוסטה ריקה והפכה לחלק מהאימפריה המקסיקנית הראשונה. בשנת 1823 האימפריה קרסה, וקוסטה ריקה, אל סלוודור, גואטמלה, הונדורס וניקרגואה הקימו את הפרובינציות המאוחדות של מרכז אמריקה. בשנת 1838 המדינה התפרקה וקוסטה ריקה הפכה לאומה עצמאית. באותה שנה, קוסטה ריקה ומקסיקו הקימו יחסים דיפלומטיים.
במרץ 1948, התרחשה מלחמת אזרחים בקוסטה ריקה. במהלך המלחמה נפגשו שגרירי צ'ילה, מקסיקו, פנמה וארצות הברית בשגרירות מקסיקו בסן חוסה והסכימו לתווך בין שני הצדדים על מנת להביא לסיום הלחימה.המלחמה הסתיימה באפריל 1948.
במהלך המלחמות שהתרחשו מאז באל סלבדור, בגואטמלה ובניקרגואה, קוסטה ריקה ומקסיקו פעלו יחד על מנת להביא שלום בין המדינות. מקסיקו, ביחד עם מדינות נוספות, יצרה את קבוצת קונטדורה שעזרה ליצור את המסגרת להסכם אסקיפולס (אנ') בהנהגת נשיא קוסטה ריקה, אוסקר אריאס, שסיים את המלחמות באזור מרכז אמריקה.
סחורה

בשנת 1995 קוסטה ריקה ומקסיקו חתמו על הסכם סחר חופשי. בשנת 2017 הסחר הדו-כיווני בין שתי המדינות הסתכם ב-1.3 מיליארד דולר. היצוא העיקרי של מקסיקו לקוסטה ריקה כולל טלוויזיות, כלי רכב ואבוקדו, בעוד שהייצוא העיקרי של קוסטה ריקה אל מקסיקו כולל מעבדי מחשב ושמן דקלים.
בשנת 2013 ההשקעות המקסיקניות לקוסטה ריקה הסתכמו ב-1.5 מיליארד דולר. במקביל, השקעות קוסטה ריקה במקסיקו הסתכמו ב-173 מיליון דולר. מקסיקו היא שותפת הסחר השלישית בגדולה בעולם של קוסטה ריקה.
ייצוג

לקוסטה ריקה יש שגרירות במקסיקו סיטי וקונסוליה כללית בגוודלחרה.
למקסיקו יש שגרירות בסן חוסה.
יחסי אזרבייג'ן–בולגריה

| יחסי אזרבייג'ן–בולגריה |
| --- | --- |
אזרבייג'ן: בולגריה


אזרבייג'ן: בולגריה
שטח (בקילומטר רבוע)
86,600: 110,879
אוכלוסייה
10,351,953: 6,746,791
תמ"ג (במיליוני דולרים)
72,356: 101,584
תמ"ג לנפש (בדולרים)
6,990: 15,057
משטר
רפובליקה

יחסי אזרבייג'ן–בולגריה הם יחסי החוץ בין הרפובליקה של אזרבייג'ן לרפובליקה של בולגריה בתחומים פוליטיים, סוציו-אקונומיים, תרבותיים ואחרים. שיתוף הפעולה מתבצע בתחומים כמו הובלה ומעבר סחורות, תיירות, תרופות, חקלאות, מדע והייטק, חינוך, ציוד צבאי וכו'.
יחסים דיפלומטיים

ממשלת בולגריה הכירה בעצמאותה של אזרבייג'ן ב-14 בינואר 1992. היחסים הדיפלומטיים בין אזרבייג'ן לבולגריה כוננו ב-5 ביוני 1992. שגרירות בולגריה בבאקו פועלת מאז דצמבר 1999, בעוד שגרירות אזרבייג'ן בסופיה הוקמה ב-2005. ב-16 באפריל 2004 חתם נשיא אזרבייג'ן אילהם אלייב על צו על הקמת שגרירות אזרבייג'ן בבולגריה. קבוצת העבודה על היחסים הבין-פרלמנטריים של אזרבייג'ן-בולגריה הוקמה בדצמבר 2005.
ביקורים רמי דרג > ביקורי נשיאים

ב-29–30 ביוני 1995 ערך נשיא אזרבייג'ן היידר אלייב ביקור רשמי בבולגריה.
ב-7–8 בספטמבר 1998 ערך נשיא בולגריה פטר סטויאנוב ביקור עבודה באזרבייג'ן כדי להשתתף בוועידה הבינלאומית "דרך המשי" שהתקיימה בבאקו.
ב-2–3 בדצמבר 1999 ערך נשיא בולגריה פיטר סטויאנוב ביקור רשמי באזרבייג'ן.
ב-7–8 באוקטובר 2004 ערך נשיא בולגריה גאורגי פרבאנוב ביקור רשמי באזרבייג'ן.
ב-23–24 בספטמבר 2005 ערך נשיא אזרבייג'ן אילהם אלייב ביקור רשמי בבולגריה.
ב-10–12 במרץ 2008 ערך נשיא בולגריה גאורגי פרבאנוב ביקור עבודה באזרבייג'ן.
ב-13 בנובמבר 2009 ערך נשיא אזרבייג'ן אילהם אלייב ביקור רשמי בבולגריה.
ב-22 בינואר 2009 ערך נשיא בולגריה גאורגי פרבאנוב ביקור עבודה באזרבייג'ן.
ב-30 ביוני - 1 ביולי 2010, ערך נשיא בולגריה גאורגי פרבאנוב ביקור עבודה באזרבייג'ן.
ב-14–15 בנובמבר 2011 ערך נשיא בולגריה גאורגי פרבאנוב ביקור עבודה באזרבייג'ן.
ב-19–20 בספטמבר 2014, נשיא בולגריה רוסן פלבנלייב הגיע לביקור עבודה באזרבייג'ן כדי להשתתף בטקס הפתיחה של פרוזדור הגז הדרומי ובאירוע המוקדש למלאת 20 שנה לחתימת " חוזה המאה ".
ב-3–5 במרץ 2015 ערך נשיא אזרבייג'ן אילהם אלייב ביקור רשמי בבולגריה.
ב-28–29 באפריל 2015, נשיא בולגריה, רוזן פלבנלייב, ביקר באזרבייג'ן כדי להשתתף בפורום החברה הפתוחה הגלובלית השלישית בבאקו.
ב-28–29 ביוני 2015, נשיא בולגריה רוסן פלבנלייב ביקר באזרבייג'ן כדי להשתתף בטקס הפתיחה של משחקי אירופה הראשונים שנערך בבאקו.
ב-10–11 במרץ 2016, נשיא בולגריה רוסן פלבנלייב ביקר באזרבייג'ן כדי להשתתף בפורום הבאקו העולמי הרביעי.
ב-12–14 באוקטובר 2017 ערך נשיא בולגריה רומן ראדב ביקור רשמי באזרבייג'ן.
ביקורים רמי דרג > ביקורים של יושבי ראש הפרלמנטים

יו"ר המילי מג'ליס של אזרבייג'ן, מורטוז אלסקרוב, ערך ביקורים רשמיים בבולגריה בספטמבר 2004, מאי 2008.
יושבי ראש האספה הלאומית של בולגריה ערכו ביקורי עבודה באזרבייג'ן בנובמבר 2006, מאי 2012, ספטמבר 2018, יוני 2019.
ביקורים רמי דרג > ביקורי ראשי ממשלה

ראשי ממשלת בולגריה ערכו ביקורים רשמיים באזרבייג'ן בנובמבר 2007, אפריל 2012, פברואר 2014, יוני 2015, ינואר 2018, מרץ 2019.
ביקורים רמי דרג > ביקורים של שרי החוץ

שרי החוץ של בולגריה ערכו ביקורים רשמיים באזרבייג'ן בנובמבר 1997, מרץ 2004, אוקטובר 2009, דצמבר 2012, מאי 2016, יוני 2019.
שר החוץ של אזרבייג'ן, אלמר ממדיארוב, ערך ביקורי עבודה וביקורים רשמיים בבולגריה בדצמבר 2004, אפריל 2008, אוקטובר 2018.
מסגרת משפטית

המסגרת המשפטית כוללת יותר מ-70 מסמכים על יישום שיתוף הפעולה במישור הפוליטי, המסחרי, הכלכלי, המדעי, התרבותי וההומניטרי, שנחתמו מאז 1995.
ב-5 ביוני 1992 נחתם באוסלו הפרוטוקול בדבר כינון יחסים דיפלומטיים בין הרפובליקה של אזרבייג'ן לרפובליקה של בולגריה.
ב-29 ביוני 1995 נחתם בסופיה הסכם על ידידות ושיתוף פעולה בין אזרבייג'ן לבולגריה.
ב-29 ביוני 1995 נחתם בסופיה הסכם בין ממשלת אזרבייג'ן לממשלת בולגריה בנושא שירותי אוויר.
ב-29 ביוני 1995 נחתם בסופיה הסכם בין אזרבייג'ן לבולגריה על סיוע משפטי בעניינים אזרחיים.
ב-9 בנובמבר 1997 נחתם בבאקו פרוטוקול לשיתוף פעולה בין משרד החוץ של אזרבייג'ן ומשרד החוץ של בולגריה.
ב-2 בדצמבר 1999 נחתמה בבאקו ההצהרה המשותפת של נשיא אזרבייג'ן ונשיא בולגריה.
ב-25 בספטמבר 2002 נחתם בסופיה הסכם לשיתוף פעולה צבאי בין משרד ההגנה של אזרבייג'ן ומשרד ההגנה של בולגריה.
ב-29 בנובמבר 2011 נחתם בבאקו הסכם לשיתוף פעולה בין האקדמיה הלאומית למדעים של אזרבייג'ן (ANAS) והאקדמיה הבולגרית למדעים.
ב-26 באפריל 2012 נחתם בבאקו מזכר הבנות בין חברת הנפט הממלכתית של אזרבייג'ן (SOCAR) לבין אחזקת האנרגיה הבולגרית בתחום הנפט והגז הטבעי.
ב-4 במרץ 2015 נחתמה בסופיה ההצהרה המשותפת על שותפות אסטרטגית.
ב-22 בנובמבר 2019, נחתם פרוטוקול על פעילות משותפת במאבק בפשע המאורגן במהלך הפגישה בין ראש שירות הגבולות הממלכתי של אזרבייג'ן – אלצ'ין גולייב וראש משרד הפנים של בולגריה, מלאדן מרינוב שנערך בבאקו.
ועדה בין-ממשלתית משותפת

ב-28 במאי 1999 הוקמה הוועדה המשותפת לשיתוף פעולה סחר, כלכלי, מדעי וטכני בין אזרבייג'ן לבולגריה. הוועדה קיימה חמש ישיבות (בשנים 2000, 2004, 2008, 2016 ו-2018). הישיבה החמישית האחרונה של הוועדה התקיימה ב-6–7 בנובמבר 2018 בסופיה.
הפרוטוקולים הסופיים של הישיבה הרביעית והחמישית של הוועדה המשותפת כללו גם נושא על פעילויות בלתי חוקיות בשטחי אזרבייג'ן שנכבשו על ידי ארמניה.
ב-30 בספטמבר 2016, במהלך פגישה של הוועדה הבין-ממשלתית המשותפת אזרבייג'ן–בולגריה לשיתוף פעולה סחר וכלכלי, נחתם מזכר הבנות בין הנהלת נמל הים המסחרי הבינלאומי של באקו (נמל באקו) לבין חברת התשתיות הנמלים הבולגרית.
שיתוף פעולה כלכלי

הבסיס לשיתוף פעולה כלכלי בין המדינות הוא האנרגיה. החל משנת 2020, מיליארד מטרים מעוקבים של גז מאזרבייג'ן יסופקו לבולגריה דרך צינור הגז של יוון–בולגריה (IGB) כחלק ממסדרון הגז הדרומי.
על פי נתוני ועדת המכס הממלכתית של אזרבייג'ן, בתשעת החודשים הראשונים של 2014 הסתכם מחזור הסחר בין המדינות ב-123 מיליון דולר.
על פי נתוני ועדת המכס הממלכתית של אזרבייג'ן, מחזור הסחר בין שתי המדינות בינואר-יולי 2016 הסתכם ב-16.5 מיליון דולר.
מאז אוקטובר 2017, עקב הזמנת מסילת הברזל קארס-אחלכלכי-טביליסי-באקו, התחבורה הפכה לאזור מבטיח נוסף של שיתוף פעולה דו-צדדי.
אזרבייג'ן מעוניינת להשקיע בבניית תחנת כוח גרעינית (NPP) בשטחה של בולגריה.
שיתוף פעולה כלכלי > כרונולוגיה של פורומים עסקיים

ב-21 בספטמבר 2011, במסגרת ביקורו של שר הכלכלה, האנרגיה והתיירות של בולגריה ET Traikov באזרבייג'ן, התקיים בבאקו פורום עסקים אזרבייג'ן–בולגריה, בו השתתפו כ-80 יזמים.
ב-27 באפריל 2012, כחלק מביקורו הרשמי של ראש ממשלת בולגריה בויקו בוריסוב באזרבייג'ן, התקיימה בבאקו פגישה עסקית אזרבייג'נית-בולגרית של ראשי החברות הגדולות של אזרבייג'ן ובולגריה.
ב-5 בנובמבר 2012, במסגרת ביקורו של השר לפיתוח אזורי ועבודות ציבוריות של בולגריה ל' פבלובה באזרבייג'ן, התקיים בבאקו פורום עסקים אזרבייג'ן-בולגרי, בו השתתפו ראשי החברות הגדולות בבאקו. תחום הלוגיסטיקה, התחבורה והבנייה.
| שנה | יבוא | יצוא | מחזור | איזון |
| --- | --- | --- | --- | --- |
| 2014 | 63442.1 | 61154.8 | 124595.9 | -2287.3 |
| 2015 | 12721.6 | 497.9 | 13219.5 | -12223.7 |
| 2016 | 39423.4 | 386.3 | 39809.7 | -39037.1 |
| 2017 | 37274.7 | 153.3 | 37428 | -37121.4 |
| 2018 | 26.41 | 39.47 | 65.88 | 13.06 |
יצוא מאזרבייג'ן לבולגריה: מוצרים חקלאיים, נפט גולמי, גז נוזלי.
יבוא לאזרבייג'ן מבולגריה: מוצרי חקלאות ומזון, ממתקים, תרופות, קוסמטיקה, טבק ונייר, מוצרי כותנה, מוצרי ברזל, ציוד.
ב-7 במאי 2017 נערך בבאקו טקס הפתיחה של לשכת המסחר והתעשייה אזרבייג'ן–בולגריה. בטקס הפתיחה השתתפו סגנית נשיא בולגריה איליאנה איוטובה, שגרירת אזרבייג'ן בבולגריה נרגיז גורבנובה, שגרירת בולגריה באזרבייג'ן מאיה הריסטובה, נציגי הקרן לקידום יצוא והשקעות אזרבייג'ן (AZPROMO) ומשרד הכלכלה של אזרבייג'ן.
על פי מסד הנתונים של משרד הסחר של האו"ם, בשנת 2018, יצוא נתרן הידרוקסיד, אשלגן הידרוקסידי, נתרן פרוקסיד או אשלגן לאזרבייג'ן הסתכם ב-224,000 דולר.
ב-6 בנובמבר 2019, חתמו שר העבודה וההגנה החברתית על אוכלוסיית אזרבייג'ן, סאהיל באבייב, ושגריר בולגריה באזרבייג'ן, ניקולאי ינקוב, על הסכם בין-ממשלתי לביטוח פנסיוני. המסמך קובע הסדרת סוגיות של הפרשה לפנסיה בין המדינות, תשלום דמי ביטוח סוציאלי, יוצר תנאים חוקיים להבטחת קבלת פנסיה על ידי אזרחי שתי המדינות, הכרה הדדית והגנה על פנסיה של אזרחי אזרבייג'ן ובולגריה.
ב-11 בדצמבר 2019, שתי המדינות דנו בשיתוף פעולה בתחום הובלת מטענים לאירופה דרך קו באקו-טביליסי-קארס ולאחר מכן במעבורות לים השחור דרך שטחה של בולגריה. מתוכנן להוביל מוצרים חקלאיים, מוצרי נפט, מוצרים כימיים וסחורות אחרות לאורך נתיב באקו-טביליסי-קארס (BTK).
תיירות

על פי ההסכם בין אזרבייג'ן לאיחוד האירופי בנושא הקלת ויזה שנחתם בווילנה ב-29 בנובמבר 2013, אזרחים מאזרבייג'ן יכולים להיכנס ולצאת מהמדינה על בסיס בקשה להיתר לויזה החל מ-1 בספטמבר 2014.
בעלי דרכון דיפלומטי ושירותי יכולים לשהות בארץ 90 יום ללא ויזה.
בנובמבר 2017 נפגשו חברי שגרירות בולגריה באזרבייג'ן עם נציגי אגודת התיירות של אזרבייג'ן (AZTA). נדונו סיכויי ההסמכה של סוכנויות נסיעות לשגרירויות של שתי המדינות.
החל מינואר 2018, טיסות באקו-סופיה מופעלות על ידי חברת התעופה התקציבית "Buta Airlines".
לאחרונה, זרם התיירים בין המדינות גדל באופן משמעותי.
שיתוף פעולה בינלאומי

בזירה הבינלאומית, שיתוף הפעולה בין המדינות מתבצע במסגרת ארגונים בינלאומיים שונים: מועצת אירופה, הארגון לביטחון ולשיתוף פעולה באירופה (OSCE), הארגון לשיתוף פעולה כלכלי בים השחור ועוד. בולגריה תומכת באזרבייג'ן בהשתלבותה באיחוד האירופי.
בולגריה תומכת באזרבייג'ן בהסדרת סוגיות הקשורות לסכסוך נגורנו קרבאך.
יחסי מקסיקו – קוריאה הצפונית

| יחסי מקסיקו – קוריאה הצפונית |
| --- | --- |
מקסיקו: קוריאה הצפונית


מקסיקו: קוריאה הצפונית
שטח (בקילומטר רבוע)
1,964,375: 120,538
אוכלוסייה
131,133,866: 26,517,006
תמ"ג (במיליוני דולרים)
1,788,887: 
תמ"ג לנפש (בדולרים)
13,642: 
משטר
רפובליקה פדרלית: דיקטטורה, טוטליטריזם, משטר חד מפלגתי

יחסי מקסיקו–קוריאה הצפונית הם היחסים הדו-צדדיים בין מקסיקו וקוריאה הצפונית. בשנת 2017 התגוררו במקסיקו 366 צפון קוריאנים.